proxectonos/corpus_dominio_legal_administrativo_tmp huggingface dataset:
22/07/2019 | Administración LocalMunicipal
Oza-Cesuras
Exposición pública da aprobación do padrón da taxa por prestación do servizo de saneamento e depuración de augas residuais, exercizo 2019

ANUNCIO Aprobación do padrón de contribuíntes pola taxa correspondente ao servizo de saneamento e depuración de augas residuais, exercizo 2019 ÓRGANO E DATA DE APROBACIÓN: Xunta de Goberno Local, sesión do 18 de xullo de 2019. NORMATIVA REGULADORA E EFECTOS: artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 18 de xullo de 2019. O ALCALDE Asdo.: José Pablo González Cacheiro
22/07/2019 | Administración LocalMunicipal
Cedeira
Recoñecemento de adicacións exclusivas e parciais a membros da Corporación

En sesión realizada en data 4 de xullo de 2019 o Pleno da Corporación adoptou, entre outros, o seguinte acordo: “Primeiro.- Recoñecer a adicación exclusiva a tempo completo ao membro da corporación que ocupará o seguinte cargo: - Alcalde D. Pablo Diego Moreda Gil, importe anual bruto en euros 43.400,00 €. Segundo.- Recoñecer a adicación parcial aos membros da corporación que ocuparán os seguintes cargos: - Concelleiro-Delegado de Obras, Medio Rural, Persoal e Seguridade Cidadá, D. Ameer Condezo De Carvalho, importe anual bruto en euros 16.800,00 €, adicación ao 50%. - Concelleira-Delegada de Turismo, Participación Cidadá e Xuventude, Dª Blanca Mar Van Der Linde Whitney, importe anual bruto en euros 16.800,00 €, adicación ao 50%. - Concelleiro-Delegado de Facenda e Servizos Económicos, Ocio e Tempo de Lecer, D. Sherwin Del Pulgar Mosca, importe anual bruto en euros 13.440,00 €, adicación ao 40%. Terceiro.- Os devanditos importes abonaranse en catorce mensualidades, solicitando a alta ante a Tesourería Territorial da Seguridade Social ou na Mutualidade de Funcionarios correspondente e asumindo o gasto con cargo ao vixente orzamento municipal. Cuarto.- O presente acordo será publicado no Boletín Oficial da Provincia e no taboleiro de edictos da Corporación.” En Cedeira, 16 de xullo de 2019 O alcalde accidental Manuel Pérez Riola
22/07/2019 | Administración LocalMunicipal
Porto do Son
Aprobación inicial de modificación das Bases de Execución dos Orzamentos Xerais do exercicio 2019

O Pleno da Corporación, na sesión ordinaria do 16 de xullo de 2019, acordou aprobar inicialmente a modificación das Bases de Execución do Orzamento para 2019, engadindo a “Base 44ª bis”. En cumprimento do disposto no artigo 169 do RD Lexislativo 2/2004, do 5 de marzo, texto refundido da Lei reguladora das facendas locais, o expediente exponse ao público por prazo de 15 días hábiles, a contar desde o día seguinte ao de publicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Os interesados poderán examinar o expediente na Intervención municipal, de 9 a 13 horas. Porto do Son, 16 de xullo de 2019. O alcalde, Asdo. José Luis Oujo Pouso.
22/07/2019 | Administración LocalMunicipal
Ames
Aprobación liquidacións padrón fiscal da taxa por instalacións de postos, barracas, casetas de venda, espectáculos, atraccións ou recreo, situados en terreo de uso público municipal, así como industrias na rúa e ambulantes. Ano 2019

Por resolución de Alcaldía número 1966 de data 15/07/2018, aprobáronse as liquidacións correspondentes ao padrón fiscal da Taxa por instalacións de postos, barracas, casetas de venda, espectáculos, atraccións ou recreo, situados en terreo de uso público municipal, así como industrias na rúa e ambulantes correspondente ao exercicio 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais, en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Ames, 17 de xullo de 2019 O alcalde José M. Miñones Conde
22/07/2019 | Administración LocalMunicipal
Ferrol
Secretaría Xeral
Edicto da resolución da Alcaldía de delegación de materias urbanísticas na Xunta de Goberno Local

A Alcaldía-Presidencia con data de 8 de xullo de 2019, adoptou a seguinte resolución, que literalmente transcrita di: “En virtude das atribucións que me confire o art 21 da Lei 7/1985, de 2 de abril reguladora das bases de réxime local, delégase na Xunta de Goberno Local as competencias da Alcaldía nas seguintes materias: - Aprobación dos instrumentos de planeamento, de desenvolvemento do planeamento xeral non expresamente atribuidos ó Pleno, así como a dos instrumentos de xestión urbanística e a aprobación dos proxectos de urbanización”. O que se fai público para xeral coñecemento. Ferrol, 16 de xullo de 2019 O Alcalde D. Ángel Manuel Mato Escalona
22/07/2019 | Administración LocalMunicipal
Porto do Son
Nomeamento de persoal eventual

En cumprimento do previsto no art.104 da Lei 7/1985, do 2 de abril, reguladora das bases do réxime local, faise público para xeral coñecemento que a Alcaldía- Presidencia do Concello de Porto do Son, mediante o decreto núm.565/2019, do 6 de xullo, efectuou o seguinte nomeamento de persoal eventual: Porto do Son, 15 de xullo de 2019. O Alcalde- Presidente, Asdo.: Jose Luis Oujo Pouso.
22/07/2019 | Administración LocalMunicipal
Ferrol
Secretaría Xeral
Edicto coa resolución da Alcaldía de 8 de xullo de 2019 delegando a sinatura dos certificados do padrón

A Alcaldía-Presidencia en data de 8 de xullo de 2019 dictou a seguinte resolución, que literalmente transcrita di: “En cumprimento do artigo 12 da Lei 40/2015, de 1 de outubro, de Réxime Xurídico do Sector Público, procedo a delegar a firma en María Teresa Deus Trasobares, Concelleira Delegada da Área de Economía, Facenda e Patrimonio, Emprego, Promoción Económica, Recursos Humanos e Turismo, dos vistos e praces dos certificados de empadroamento expedidos pola Secretaría Xeral. No correspondente certificado farase constar a autorización de dita delegación” O que se fai público para xeral coñecemento. Ferrol, 16 de xullo de 2019 O Alcalde D. Ángel Manuel Mato Escalona
22/07/2019 | Administración LocalMunicipal
Frades
Decreto Alcaldía delegación competencias Xunta de Goberno Local

A efectos de coñecemento xeral efectúase a publicación do acordo adoptado por Decreto da Alcaldía nº 2019-115, de 2 de xullo de 2019, polo que se delega á Xunta de Goberno Local das atribucións que lle corresponden orixinariamente á Alcaldía: <<Descrición decreto: DECRETO ALCALDÍA DELEGACIÓN COMPETENCIAS XUNTA DE GOBERNO LOCAL Visto o sinalado no artigo 21 da Lei 7/1985 reguladora das Bases do Réxime Local Visto o sinalado no artigo 65 da Lei galega 5/1997 de Administración Local Visto o sinalado nos artigos 43 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. Primeiro.- Delegar na Xunta de Goberno Local as atribucións que lle correspondan orixinariamente á Alcaldía nas seguintes materias: 1. Recoñecemento de obrigas e ordes de pagamento. Non se inclúen na delegación a amortización e intereses dos préstamos, nóminas e seguros sociais, anticipos de persoal, anuncios BOP e DOGA e os pagamentos a xustificar. Porén, por razóns de urxencia as facturas poderán ser aprobadas e pagadas por decreto da alcaldía sen necesidade de avocar a competencia.2. Acordos relativos a exencións, beneficios fiscais, anulación de liquidacións e devolución de ingresos indebidos ou recoñecemento de non suxeición e devolución de avais e fianzas.3. As aprobacións dos instrumentos de planeamento de desenvolvemento do planeamento xeral non expresamente atribuídas Ó Pleno, así como a dos instrumentos de xestión urbanística e dos proxectos de urbanización 4. O outorgamento de licenzas urbanísticas e licenzas de actividade, salvo que as leis sectoriais o atribúan expresamente ó Pleno da Corporación 5. En materia de subvencións, aprobación das bases e dos acordos de concesión, non se inclúen na delegación os acordos de xustificación das subvencións.6. Aprobación de padróns en materia de ingresos.7. Recoñecemento do primeiro trienio a funcionarios ou persoal laboral.8. Informes a solicitude doutras Administracións. Segundo.- As delegacións feitas a través deste Decreto, e de conformidade coa doutrina xurisprudencial (Sentenza do Tribunal Supremo de 2 de xuño de 2003 ), abranguen tamén a competencia para a resolución dos recursos de reposición (incluíndo o previsto no artigo 14 do RD Lexislativo 2/2004) que puideran interpoñerse fronte ós acordos da Xunta de Goberno Local ditados en exercicio das competencias delegadas por esta Alcaldía. Terceiro.- Queda expresamente derrogada calquera Resolución feita con anterioridade que teña por obxecto o réxime da Xunta de Goberno Local previsto na presente. Cuarto.- Do presente Decreto darase conta ao Pleno da Corporación na primeira sesión que se celebre, e publicarase no Boletín Oficial da Provincia, sen prexuízo da súa efectividade dende o día seguinte ao do presente.>> 17 de xullo de 2019 O ALCALDE, Roberto Rey Martínez
22/07/2019 | Administración LocalMunicipal
Valdoviño
Nomeamento concelleiros/as representantes Corporación en órgnaos colexiados

Ponse en xeral coñecemento, que na sesión extraordinaria do Pleno da Corporación, celebrada o 1 de xullo de 2019, de organización municipal acordouse o nomeamento de representantes da Corporación en órganos colexiados, sendo o acordo o seguinte: “PRIMEIRO.- Nomear como representante do Concello de Valdoviño, ante os Consellos Escolares a Dona ALINA ELENA ZUBIAUR ROJERO. SEGUNDO.- Nomear como representante do Concello de Valdoviño, ante a Mancomunidade de Municipios de Ferrolterra ao Sr. Alcalde, D. ALBERTO GONZÁLEZ FERNÁNDEZ. TERCEIRO.- Nomear como representante do Concello de Valdoviño na Asociación Costa Noroeste a Don ALBERTO GONZÁLEZ FERNÁNDEZ. CUARTO.- Nomear como representante do Concello de Valdoviño no Grupo de Acción Costeira –GALP 1- A MARIÑA-ORTEGAL, a Don ADRIAN SANTIAGO STOPA GAMBAU.- Nomear como representante do Concello de Valdoviño na Sociedade Mixta de Turismo a Don ALBERTO GONZÁLEZ FERNÁNDEZ Notificar o presente acordo aos concelleiros/as nomeados/as así como dar traslado dos nomeamentos ás Entidades sinaladas para a toma do seu coñecemento e aos debidos efectos. SEXTO.- Facultar ao Alcalde-Presidente para todos aqueles actos que sexan necesarios para a a execución do presente acordo. Valdoviño, 16 de xullo de 2019 O Alcalde, Asdo.: Alberto González Fernández
22/07/2019 | Administración LocalMunicipal
As Somozas
Réxime de retribucións e indemnizacións ós membros da Corporación

O Pleno, por maioria, cos 6 votos a favor do Partido Popular e abstención de 3 concelleiros:2 de Alternativa por Somozas e o concelleiro do PSdG PSOE, acorda: “Juan Alonso Tembrás, Alcalde do Concello, Visto o disposto nos artigos 75, 75bis a 75 ter da Lei 7/1985, do 2 de abril, reguladora das bases do réxime local (LBRL) no artigo 225 da Lei 5/1997, do 22 de xullo, de administración local de Galicia (LALGA) e no artigo 13 do Regulamento de organización e funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), Dirixe ao Pleno a seguinte PROPOSTA de acordo: a) Indemnizacions por preparación de asuntos e asistencia a sesións dos órganos colexiados do Concello Sesión plenarias.150 euros / sesión Reunión de Comisión de Contas. 50 euros /sesión Cando coincidan no mesmo día máis dunha sesión dos órganos colexiados descritos, terán dereito a percibir unha soa asistencia polo que se tomará en consideración para tal fin, cando así proceda, a de maior importe das realizadas. b) Indemnizacións por gastos ocasionados por comisión de servizos encomenddos a cargos electos, fora do término municipal: Ata 100 km distancia.100,00 euros Mais de 100 ata 200 km distancia.150,00 euros Mais de 200 ata 300 km distancia.200,00 euros Mais de 300 ata 400 km distancia.300,00 euros Fora da comunidade.400,00 euros Estos gastos son para sufragar gastos de viaxe e desprazamento A distancias computarase viaxe de ida e volta. c) Publicar este acordo na forma establecida no apartado 5 do artigo 75 da Lei reguladora das bases de réxime local e no portal de transparencia do Concello de conformidade co establecido no artigo 8.1. f da Lei 19/2013 do 9 de decembro, de transparencia, acceso a información e bo goberno e por analoxia ao disposto no artigo 17 da Lei 4/2006 de 30 de xuño, de transparencia e boas practicas na administración pública.” As Somozas, 15 de xullo de 2019
22/07/2019 | Administración LocalMunicipal
Boqueixón
Designación de cargos exclusiva, indemnizacións a membros da corporación e asignación grupos políticos

Designación de cargos con dedicación exclusiva e aprobación da súa retribución. Indemnizacións aos membros da corporación por asistencia a órganos colexiados e Asignación grupos políticos No Pleno extraordinario realizado o día 11 de xullo de 2019, aprobouse o acordo relativo ó asunto de referencia, polo que se procede á publicación do mesmo para o xeral coñecemento e efectos oportunos: 1. Aprobar dúas dedicacións exclusivas e unha dedicación parcial no Concello de Boqueixón, asignándolle ó alcalde, don Manuel Fernández Munín, e ó concelleiro Jesús Sanjuás Mera unha dedicación ó 100% e ó concelleiro José Manuel Iglesias Gómez unha dedicación ó 75%. 2. Aprobar as seguintes retribucións: a) Alcalde: Salario bruto anual en 14 pagas: 35.000,00 €. b) D. Anacleto Dosrius Ariguel: Salario bruto anual en 14 pagas: 26.000,00 €. c) D. Pascual Jesus Aix Sbert: Salario bruto anual en 14 pagas: 23.900,00 €. 3. Aprobar o aboamento das seguintes asistencias ós seguintes órganos colexiados: Plenos: 120 €/sesión. Xuntas de Goberno: 120 €/sesión. Comisión de Contas: 120 €/sesión. Mesas Contratación: 120 €/sesión.2. Cando nun mesmo día teña lugar máis dunha sesión en horario continuo, só se percibirá unha asistencia.3. Os gastos de locomoción: Os gastos de locomoción que se produzan como consecuencia de desprazamentos, por comisión de servizos ou xestións oficiais, dispostos pola Corporación, polo seu presidente ou por outros órganos competentes, serán aboados previa a presentación dos correspondentes xustificantes. No caso de utilizar vehículo propio, aboaranse as indemnizacións aplicables nas administracións públicas.4. Axudas de custo. No que respecta ás axudas de custo, aboaranse os gastos xustificados que presenten, tanto o alcalde como os demais membros da corporación, por traslados fóra da localidade.5. De conformidade co artigo 73.3 da lei de bases proponse ao Pleno a asignación, con cargo aos presupostos municipais, aos dous grupos políticos dunha dotación económica, tal como máis adiante se indica. Asignar aos dous grupos políticos da corporación os seguintes importes: 1. Unha dotación económica trimestral fixa de 50 € por grupo político (total 400 €/ano). 2. Unha dotación económica de 1.972,72 €/ano ao grupo do PP municipal.3. Unha dotación económica de 1.127,27 €/ano ao Grupo Municipal Veciñ@s de Boqueixón.4. Esta asignación só se pode utilizar para gastos de funcionamento do grupo, como son os gastos de papelería, material de oficina, comunicacións, desprazamentos etc. O grupo perceptor da dotación económica está obrigado a levar unha contabilidade específica e a render contas do seu emprego á intervención municipal anualmente, antes do devengo da nova percepción, e ao Pleno cando este o requira.6. Publicar este acordo no BOP. Boqueixón, 16 de xullo de 2019. O alcalde Manuel Fernández Munín
22/07/2019 | Administración LocalMunicipal
Boiro
Publicación resolución nomeamento tenentes de alcalde do Concello de Boiro

Faise público para xeral coñecemento que o 9 de xullo de 2019 esta Alcaldía ditou a resolución núm.609/2019 relativa ó nomeamento de tenentes de alcalde: “O artigo 20 da Lei 7/1985, do 2 de abril, Reguladora das bases do réxime local establece como órgano necesario da organización municipal aos tenentes de alcalde. O seu nomeamento correspóndelle á Alcaldía (artigo 21.2 da Lei 7/1985, do 2 de abril, Reguladora das bases do réxime local). O artigo 46 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, establece que o seu nomeamento e cese realizarase por Resolución da Alcaldía da que se dará conta ao Pleno na primeira sesión que se realice, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da sinatura da Resolución pola Alcaldía, se aquela non establece outra cosa. Conforme ao previsto nos artigos 61.2 e 62 da Lei 5/1997, do 22 de xullo, de Administración Local de Galicia, con esta data RESOLVO: PRIMEIRO. NOMEAR os seguintes tenentes de alcalde, con efectos dende o día seguinte ao da sinatura desta Resolución: 1º tenente de alcalde: JOSÉ LUÍS RUÍZ LAÍÑO (PSdeG-PSOE) 2º tenente de alcalde: MARÍA LUÍSA MARGARET RUTH JUAN JORGE BURZURI UTGES (PSdeG-PSOE) 3º tenente de alcalde: MARÍA LUÍSA COLLAZO TUBÍO (PSdeG-PSOE) 4º tenente de alcalde: JOSÉ MARCOS FAJARDO OUTEIRAL (PSdeG-PSOE) Corresponderalles substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. TERCEIRO. DARLLE CONTA ao Pleno da Corporación na primeira sesión que teña lugar, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura.” Boiro, 12 de xullo de 2019. José Ramón Romero García, alcalde.
22/07/2019 | Administración LocalMunicipal
Boqueixón
Creación da Xunta de Goberno Local e delegación de competencias do Pleno

No Pleno extraordinario realizado o día 11 de xullo de 2019, adoptouse o acordo relativo ó asunto de referencia, que se procede a publicar para xeral coñecemento e efectos oportunos: 1. Constituír a Xunta de Goberno Local no concello de Boqueixón.2. Esta Xunta de Goberno estará integrada, tal como establece o art.23.1 da lei reguladora das bases de réxime local, por tres concelleiros (equivalente ao terzo do número legal de membros da corporación que son once ) designados polo alcalde, que a presidirá. 3. Delegar na Xunta de Goberno Local, o exercicio das seguintes atribucións, competencia do pleno: j) O exercicio de accións xudiciais, administrativas e a defensa da corporación en materia de competencia plenaria. k) A declaración de lesividade dos actos do concello. m) A concertación das operacións de crédito cuxo importe acumulado, dentro de cada exercicio económico, exceda do 10 por cento dos recursos ordinarios do presuposto, salvo as de tesourería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior, todo de conformidade co disposto na lei reguladora das facendas locais, e tendo en conta o previsto no apartado 2 letra L, do artigo 47 da lei reguladora das bases de réxime local. n) As contratacións de toda clase (obras, subministros, xestión de servizos públicos, contratos administrativos especiais e os contratos privados) cando o seu importe supere o 10 por cento dos recursos ordinarios do presuposto e, en calquera caso, os seis millóns de euros, así como os contratos plurianuais cando a súa duración sexa superior a catro anos e as plurianuais de menos duración, cando o importe acumulado de todas as súas anualidades supere a porcentaxe indicada, referido ós recursos ordinarios do presuposto do primeiro exercicio e, en todo caso, cando sexa superior o importe sinalado nesta letra. ñ) A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos presupostos, salvo no caso de contratos de obras cuxo período de execución exceda do presuposto anual e cuxos proxectos fosen redactados independentemente para cada unha das partes da obra. o) A adxudicación de concesións sobre os bens da entidade local e a adquisición de bens inmobles e dereitos suxeitos á lexislación patrimonial, cando o seu valor supere o 10 por cento dos recursos ordinarios do presuposto e, en todo caso cando sexa superior a tres millóns de euros, así como o alleamento do patrimonio cando o seu valor supere a porcentaxe e contía indicadas ou sexan bens declarados de valor histórico artístico calquera que sexa o seu valor, salvo nos casos previstos no apartado 2 letras j, m e ñ do artigo 47 da lei reguladora das bases de réxime local. Boqueixón, 16 de xullo de 2019 O alcalde, Manuel Fernández Munín
22/07/2019 | Administración LocalMunicipal
Ribeira
Padróns e listas cobratorias do prezo público dos campamentos de conciliación de verán cultural 2019: “Xoga con nós” e “Summer camp”

EDICTO Por Decreto da Alcaldía de data de hoxe aprobáronse as liquidacións correspondentes a: – Padróns e listas cobratorias do prezo público dos campamentos de conciliación de verán-2019: “Xoga con nós” e “summer camp”, actividades organizadas pola concellería de cultura dentro do programa de conciliación para o verán cultural 2019. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 18 de xullo de 2019 ao 30 de setembro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 17 de xullo de 2019. O alcalde Manuel Ruiz Rivas
22/07/2019 | Administración LocalMunicipal
Oza-Cesuras
Exposición pública da aprobación do padrón da taxa por recollida de lixo, exercizo 2019

ÓRGANO E DATA DE APROBACIÓN: Xunta de Goberno Local do Concello de Oza-Cesuras do 18 de xullo de 2019. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 18 de xullo de 2019. O ALCALDE, Asdo.-José Pablo González Cacheiro.
26/07/2019 | Administración LocalMunicipal
Rianxo
Tesourería - Recadación
Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo segundo trimestre de 2019

EDICTO Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo segundo trimestre de 2019 En sesión celebrada o 18 de xullo de 2019, a Xunta de Goberno Local, adoptou o seguinte acordo: Primeiro. –Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, do 4 de novembro, de Augas de Galicia, correspondente ao 2.º trimestre de 2019 da cordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, do 17 de decembro, da Lei Xeral Tributaria. Terceiro. –Contra as liquidacións incorporadas ao padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón. A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado Contencioso-Administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpor calquera recurso que se estime conveniente. Cuarto. –O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo, 22 de xullo de 2019. O alcalde Asdo.: Adolfo F. Muíños Sánchez
26/07/2019 | Administración LocalMunicipal
Abegondo
Publicación Ordenanza de captación de augas

O Concello Pleno, en sesión ordinaria celebrada o día 18 de xullo de 2019, adoptou o acordo de aprobar inicialmente a ORDENANZA REGULADORA PARA A PROTECCIÓN DAS CAPTACIÓNS DE AUGA SUBTERRÁNEA DESTINADA AO CONSUMO HUMANO EN ABEGONDO e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 17 do RDLexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de dous meses, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Solicitarase á vez directamente a opinión das organizacións ou asociacións recoñecidas por lei que agrupen ou representen ás persoas cuxos dereitos ou intereses lexítimos vérense afectados pola norma e cuxos fins garden relación directa co seu obxecto. O texto completo da ordenanza estará dispoñible na sede electrónica do Concello de Abegondo: sede. abegondo. gal No caso de que transcorrido o prazo de información pública non se tivesen presentado reclamacións, o acordo ata entón provisional entenderase elevado a definitivo, sen necesidade de acordo plenario. O que se fai público aos efectos previstos na citada lexislación. Abegondo, 18 de xullo de 2019 O alcalde José Antonio Santiso Miramontes
26/07/2019 | Administración LocalMunicipal
Zas
Anuncio convocatoria técnico patrimonio

Por Resolución da Alcaldía, núm.302/2019, de 22 de xullo, aprobáronse as bases para a contratación dun técnico de patrimonio do Concello de Zas e a formación dunha lista de substitución, a xornada completa. O prazo de presentación de instancias é de sete días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no Taboleiro de anuncios da Casa Consistorial e na sede electrónica do Concello, https://sede.concellodezas.org.En Zas, a 22 de xullo de 2019 O alcalde D. Manuel Muiño Espasandín
26/07/2019 | Administración LocalMunicipal
Ortigueira
Secretaría
Comisións informativas

O Concello Pleno en sesión extraordinaria do día 5 de xullo de 2019, adoptou, entre outros, o seguinte acordo: “Primeiro.- As comisión informativas do mandato corporativo 2019-2023 son as seguintes: a) A Comisión de asuntos xerais b) A Comisión de facenda e especial de contas Segundo.- As comisións estarán integradas por nove membros distribuídos do seguinte xeito:  Catro membros a designar polo grupo PSdeG-PSOE  Tres membros a designar polo grupo Partido Popular  Dous membros a designar polo grupo mixto O que se fai publico para xeral coñecemento e aos efectos oportunos Ortigueira a 19 de xullo de 2019 O Alcalde Juan Vicente Penabad Muras
26/07/2019 | Administración LocalMunicipal
A Capela
Acordo do Concello da Capela polo que se aproban os padróns e listas cobratorias das taxas do Servizo de Axuda no Fogar correspondentes ao mes de xuño do exercicio 2019

Acordo do Concello da Capela polo que se aproban os padróns e listas cobratorias das taxas do Servizo de Axuda no Fogar correspondentes ao mes de xuño do exercicio 2019. Aprobados por Resolución desta Alcaldía núm.2019-0230 ditada con data de 22 de xuño, os padróns e listas cobratorias das taxas do Servizo de Axuda no Fogar, referidos todos eles ao mes de xuño do exercicio 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que, quenes se estimen interesados, poidan formular cantas observacións, alegacións ou reclamacións, por convintes, teñan. Contra o acto de aprobación dos citados padróns e/ou as liquidacións contidas neles poderá interporse o recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas polo Servizo de Axuda no Fogar, en: Localidade: A Capela Oficina de Recadación: Casa do Concello Horario: De luns a venres de 8:00 a 14:00 horas. Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 22 de xullo de 2019 O alcalde Manuel Meizoso López
26/07/2019 | Administración LocalMunicipal
Boiro
Anuncio SAF mes de xuño

A Xunta de Goberno Local, en sesión celebrada o 17 de xullo do 2019, aprobou o padrón fiscal correspondente o mes de XUÑO, do prezo público da prestación do servizo de axuda a domicilio. Dito padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Lei Xeral Tributaria. Durante dito prazo de exposición pública os interesados poderán examinar os padróns e formular o recurso de reposición regulado no artigo 14.2) do RDL 2/2004, do 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses, contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, do 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 19 de xullo de 2019. O alcalde-presidente José Ramón Romero García
26/07/2019 | Administración LocalMunicipal
Cambre
Avocación de competencias da terceira tenente de alcalde dona Elisa Pestonit Barreiros dende o día 29 de xullo ao 14 de agosto de 2019, ambos os dous incluídos

Esta Alcaldía, con data do día 18 de xullo de 2019, ditou a resolución núm.1471/2019 que literalmente se transcribe a seguir: “Dona Keltoum Llanses Strugaru, terceira tenente de alcalde, comunicou a esta Alcaldía que por motivos persoais non poderá exercer as súas funcións como concelleira delegada de área, dende o día 29 de xullo ao 14 de agosto de 2019, ambos os dous incluídos, segundo o seu escrito rexistrado de entrada o día 17 de xullo de 2019 co número 0/4974. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Servizos e Seguridade Cidadá a prol de dona Keltoum Llanses Strugaru, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de dona Keltoum Llanses Strugaru dende o día 29 de xullo ao 14 de agosto de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 19 de xullo de 2019 O alcalde Óscar A. García Patiño
26/07/2019 | Administración LocalMunicipal
Cariño
Postos 3.º trimestre 2019

No Decreto da Alcaldía 320/2019, de data 18 de xullo de 2019, aprobáronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos ou atraccións situadas en terreo de uso público e industriais na rúa e ambulantes e taxa por prestación de servizos no mercado municipal de Cariño, correspondentes ó terciero cuadrimestre do ano 2019. Prazo de ingreso: O prazo de ingreso en período voluntario será dende o día 1 de agosto de 2019 ata o 30 de setembro de 2019, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 22 de xullo de 2019. O Alcalde José Miguel Alonso Pumar
26/07/2019 | Administración LocalMunicipal
As Pontes de García Rodríguez
Intervención
Anuncio de aprobación inicial da modificación da bas 61 das Bases de Execución do Orzamento

Polo Pleno do Concello, en sesión extraordinaria e urxente celebrada o día 19 de xullo do presente ano aprobouse o expediente de modificación da base 61 das Bases de Execución do Orzamento. De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, pondendo presentarse recurso contencioso-administativo desde a data da aprobación definitiva. As Pontes de García Rodríguez, 19 de xullo de 2019. A Concelleira Delegada da Área de Organización Económica María del Rosario Méndez Gil
26/07/2019 | Administración LocalMunicipal
Santiso
Convocatoria de elección de xuíz de paz substituto do Xulgado de Paz de Santiso

Estando vacante o cargo de xuíz de paz substituto do Xulgado de Paz de Santiso, procédese a efectuar convocatoria pública para a elección de dito cargo a fin de que as persoas interesadas poidan presentar as súas instancias durante o prazo dos quince días hábiles seguintes á publicación deste anuncio no Boletín Oficial da Provincia da Coruña.1.–Condicións legais dos/as solicitantes. Para poder concorrer á convocatoria precísanse os seguintes requisitos: a) Nacionalidade española b) Ser maior de idade c) Non estar incurso nalgunha das causas de incompatibilidade que se establecen na Lei orgánica do poder xudicial.2.–Incapacidades. Están incapacitados os impedidos física ou psíquicamente para a función xudicial, os condenados por delito doloso mentres non obtivesen a rehabilitación, os procesados ou inculpados por delito doloso en tanto non sexan absoltos ou se dicte auto de sobresemento e os que non estean en pleno exercicio dos seus dereitos civís.3.–Documentos que se achegarán á solicitude. a) Instancia. b) Certificación de nacemento ou fotocopia autentificada do D. N. I. c) Certificación expedida polo rexistro central de penados e rebeldes e declaración complementaria á que fai referencia o artigo 2.º da Lei 68/1980, no seu punto 1. a) referente a se se encontra inculpado ou procesado. d) Xustificación de méritos que alegue o/a solicitante.4.–Prazo de presentación de solicitudes: quince días hábiles desde o día seguinte á publicación deste anuncio no BOP.5.–Lugar de presentación de solicitudes: Rexistro Xeral de Entrada do Concello de Santiso.6.–Procedemento. Rematado o prazo para a presentación de solicitudes, polo Pleno da Corporación procederase á elección do cargo de xuíz de paz substituto do Xulgado de Paz de Santiso entre os/as solicitantes que reúnan as condicións legalmente establecidas. O acordo adoptarase con voto favorable da maioría absoluta dos membros da Corporación. De non presentarse solicitudes, o Concello Pleno poderá propoñer candidatos idóneos ao Tribunal Superior de Xustiza de Galicia, para o seu nomeamento. O nomeamento do cargo de xuíz de paz substituto será efectuado pola Sala de Goberno do Tribunal Superior de Xustiza de Galicia, por un período de catro anos. En Santiso, a 19 de xullo de 2019, o asina o Sr. alcalde, D. Manuel Adán López.
26/07/2019 | Administración LocalMunicipal
Ortigueira
Secretaría
Cese e nomeamento de persoal eventual

Por resolución da Alcaldía número 2019/0534 de data 10 de xullo de 2019 foi cesada, dona Jennifer Jane Norma Soledad Masoud Pizzi, con DNI ***0927** (1) como persoal eventual adscrito a Alcaldía. (1) o DNI amósase cifrado para protexer os datos de caracter persoal. O que se fai publico para xeral coñecemento e aos efectos oportunos. Ortigueira a 19 de xullo de 2019 O Alcalde Juan Vicente Penabad Muras
26/07/2019 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de maio de 2019 de prestación básica e dependencia

Padróns do servizo de axuda no fogar do mes de MAIO de 2019 de prestación básica e dependencia Anuncio de cobranza do padrón do mes de MAIO de 2019 do SAF a través do programa básico e da Lei da dependencia. Anuncio de cobranza A Xunta de Goberno Local do 18/07/2019 aprobou os padróns fiscais correspondentes ao mes de MAIO do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Rianxo, 22 de xullo de 2019. O alcalde Asdo.: Adolfo F. Muíños Sánchez
26/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66314 Ampliación de estabulación e fosas de purín

Granxa Capilla, S. C. solicita de Augas de Galicia a autorización de obras no lugar de Badarra, parroquia de Mens (Santiago), Concello de Malpica de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66314. As obras solicitadas consisten na ampliación de estabulación e fosas de purín. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Malpica de Bergantiños ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de xullo de 2019 O xefe do servizo territorial Néstor Rodríguez Arias